1. Ընդհանուր տեղեկություններ

Ծրագրի անվանումը		
Դիմողի անուն ազգանունը, բջջային հեռախոսահամարը, էլեկտրոնային փոստի հասցեն		
Ծրագրի տևողությունը		
Ծրագրի ընդհանուր արժեքը		
ԲՀՀ-Հայաստանից պահանջվող գումարը		

2. Գործադիր Ամփոփում

Այս մասում անհրաժեշտ է համառոտ` առավելագույնը 25 տողի սահմաններում, նկարագրել ողջ ծրագիրը: Ավելի ուշ դուք հնարավորություն կունենաք ներկայացնել մանրամասն նկարագրություն, սակայն այս հատվածում դուք պետք է շատ համառոտ և կոնկրետ ներկայացնեք ձեր ծրագրի էությունը և ցույց տաք, թե ինչու Հիմնադրամը պետք է հետաքրքրվի դրանով: Գործադիր ամփոփումը պետք է ներառի.
•	Ենթադրվող փոփոխության հակիրճ նկարագրությունը և թե ինչու եք դուք որոշել մշակել և իրականացնել այս ծրագիրը
•	Ծրագրի էությունը
•	Ծրագրի իրականացման ժամանակահատվածը
•	Պահանջվող գումարի նպատակային բացատրությունը
•	Ձեր կամ ձեր խմբի կողմից նախկինում իրականացված նմանատիպ ծրագրերի համառոտ նկարագրությունը: Խնդրում ենք նկարագրեք նաև առաջիկա տարում ձեր / ձեր խմբի պլանները: 

Չնայած, որ գործադիր ամփոփումը գտնվում է ծրագրային առաջարկի սկզբում, մենք խորհուրդ ենք տալիս գրել այն վերջում՝ երբ ծրագրային առաջարկի ձևաչափի բոլոր մյուս մասերը ամփոփված կլինեն: 

3.	Իրավիճակի նկարագրություն

Այս մասում անհրաժեշտ է նկարագրել ներկայիս այն իրավիճակը, որը ստիպել է ծրագրով դիմել Հիմնադրամին: Պետք է ապացուցել, որ առկա իրավիճակը անհրաժեշտ է փոխել: Դուք պետք է օգտաործեք փաստեր և վիճակագրական տվյալներ, որոնք պետք է շատ կոնկրետ լինեն: Ձեր պնդումները ավելի վստահելի դարձնելու համար կարող եք մեջբերումներ անել տարբեր հետազոտություններից կամ փորձագիտական կարծիքներից: Հիմնական գաղափարը կայանում է նրանում, որպեսզի ընթերցողը հասկանա, թե ինչու է անհրաժեշտ, որ իրավիճակը փոխվի հենց հիմա: Դուք պետք է ապացուցեք, որ ձեզանից առաջ որևէ մեկը այս հարցի լուծմանը չի անդրադարձել և, որ դուք չեք կրկնում մի բան, որ արդեն իսկ արված է: Դուք չպետք է ոչ գերագնահատեք, ոչ թերագնահատեք ձեր անելիքի հանրային նշանակությունը: Իրատեսությունը, հստակությունն ու տրամաբանությունը պետք է օգնեն ձեզ:

Իրավիճակի նկարագրությունը չպետք է գերազանցի 30 տողը:

4.  Ծրագրի նկարագրություն
Այս մասում տեղեկատվությունը պետք է ներկայացվի հետևյալ հաջորդականությամբ.

4.1	Ծրագրի նպատակը
4.2	Ծրագրի խնդիրները
4.3	Մեթոդները և հաջողության հասնելու ձեր միջոցները, կամ ինչ եք դուք անելու, որպեսզի հասնեք 3-րդ մասում նկարագրված իրավիճակի փոփոխմանը:
4.4	Ծրագրի մասնակիցները, որոնք պետք է աշխատեն ծրագրի իրականացման համար:
4.5	Ակնկալվող արդյունքներն ու արդյունքների գնահատումը

4.1  Ծրագրի նպատակը
Այստեղ պետք է սահմանել, թե ինչի համար է անհրաժեշտ ծրագիրը: Նպատակը սովորաբար քիչ թե շատ վերացական է:

4.2  Ծրագրի խնդիրները
Ծրագրի խնդիրները կոնկրետ են, հստակ և որոշակի ժամանակահատվածում հասանելի, ինչպես նաև իրենց մեջ պարունակում են նպատակին հասնելու համար անհրաժեշտ մեթոդների սահմանում:

4.3  Մեթոդները
Ծրագրի նպատակը նկարագրելուց/սահմանելու հետո անհրաժեշտ է բացատրել, թե ինչ գործողություններ են պլանավորված և ինչ հաջորդականությամբ են դրանք իրականացվելու: Դուք կարող եք օգտագործել աղյուսակներ և գրաֆիկներ, որպեսզի ընթերցող հստակորեն հասկանա, թե ով, երբ և ինչ պետք է անի: 

Եթե դուք դասընթաց եք պլանավորում, խնդրում են նկարագրեք այդ դասընթացի մեթոդաբանական հիմքերը, թե ինչ գրականություն եք օգտագործելու և ցույց տվեք, թե ինչով են ձեր մեթոդները առավել մյուս մեթոդներից:

4.4	Ծրագրի մասնակիցները
Մեթոդաբանության մասին տեղեկատվությունը ցույց է տալիս, թե քանի մարդ է պետք լինելու ներգրավել ծրագրի իրականացմանը, որքան երկար են նրանք աշխատելու և ինչ տեսակի աշխատանք են նրանք կատարելու: Ինչևէ սա բավարար չէ: Պետք է ցույց տալ, թե որքանով այս մարդկանց ներգրավումը կնպաստի ծրագրի հաջողությանը, ինչն է նրանց նախկին փորձառության մեջ ստիպում ձեզ հավատալ, որ դա այդպես է (գուցե նրանք անցել են որևէ առանձնահատուկ դասընթաց, գուցե նրանք բացառիկ մասնագետներ են այն դաշտում, որ ձեզ հետաքրքրում է, գուցե նրանք վարել են ձեզ ծրագրի համար կարևոր դասընթացներ: Գուցե կան այլ հանգամանքներ, որոնք ձեզ թույլ են տալիս պնդել որևէ կոնկրետ թեկնածուի ներգրավելու համար): Խնդրում են կցեք ծրագրի հիմնական դերակատարների հակիրճ ինքնակենսագրությունները (resume): Մի մոռացեք, որ այս տեղեկատվությունը պետք է օգնի Հիմնադրամին որոշել, թե որքանով է ձեր կազմակերպությունը ի վիճակի լուծել առաջադրված խնդիրները և հասնել սահմանված նպատակին:
Գրանտային գումարները չեն կարող օգտագործվել ծրագրի տնօրենի/ղեկավարի կամ հաշվապահի հետ գործնական հարաբերություններ ունեցող անձանց հոնորարներ վճարելու համար: Ծրագրի տնօրենն/ղեկավարն ու հաշվապահը չեն կարող ազգականներ լինել, ծրագրի տնօրենի/ղեկավարի և հաշվապահի բարեկամները չեն կարող վճարվել գրանտային գումարներից: 
Թվարկեք այն կազմակերպությունները, որոնց հետ դուք համագործակցելու եք և նշեք ինչու: Ինչում է կայանալու այս համագործակցությունը: Նշեք ծրագրում ձեր գործընկերների մասնակցության առանձնահատկությունները և հետաքրքրության շրջանակը: Որոնք են լինելու նրանց գործառույթները: Ինչպես է ծրագրի հեղինակը/ղեկավարը վերահսկելու մյուս կազմակերպություններին

Արդյոք դուք դիմել եք այլ կազմակերպությունների՝ ֆինանսավորման խնդրանքով: եթե այո, ապա նշեք թե որ կազմակերպություններին, երբ և որն է եղել ստացված պատասխանը: Կարևոր չէ, եթե պատասխանը բացասական է եղել: Դրանից ձեր ծրագիրը որևէ կերպ չի տուժի:

4.5 Ակնկալվող արդյունքն ու ծրագրի գնահատումը
Նկարագրեք, թե ինչ արդյունքի եք դուք ձգտում հասնել: Ինչպես է ձեր կողմից կատարված աշխատանքը ազդել ծրագրի սկզբում նկարագրված իրավիճակի փոփոխության վրա: Ով և ինչպես կգնահատի ընթացիկ գործողությունները և ծրագրի իրականացման արդյունքը: Դուք պետք է սահմանեք չափանիշներ, որոնք կօգնեն հասկանալ ծրագրի և ձեր աշխատանքի արդյունավետության աստիճանը:

Ծրագրի նկարագրությունը պետք է լինի առավելագույնը 2 էջի սահմաններում: Հիմնական գաղափարը կայանում է ձեր կողմից իրականացվելիքի՝ ինչ և ինչպես, վերաբերյալ ընթերցողին հստակ պատկերացում տալու մեջ:

5.  Բյուջե
Բյուջեն ծրագրի հիմնական մասերից մեկն է: Բյուջեն կազմելիս անհրաժեշտ է հաշվի առնել բոլոր ծրագրային ծախսերը: Ծառայությունների նպատակն ու վճարումը պետք է հիմնավորված լինի՝ շուկային համապատասխան: Բյուջեի ձևը ներկայացված է ստորև (տես էջ 5):

Բյուջեի հոդվածագրումն ու տողերի բաժանումը պետք է լինի առավելագույնս մանրամասն:

5.	Հավելվածներ

Հավելված 1

Տեղեկություններ դիմողի մասին
•	Անուն, ազգանուն
•	Հասցե, հեռախոսահամարներ, ֆաքս, էլ-փոստ
•	Կարգավիճակը և/կամ պաշտոնը (ծնող, ուսանող, ուսուցիչ, համայնքային ակտիվիստ, այլ)
•	Բանկային տվյալներ՝ բանկի անվանում, հաշվի համար
•	Ծրագրի իրականացման թիմի մյուս անդամների անուն ազգանուններ, բջջային հեռախոսահամարներ
•	Դիմողի անձնագրի և սոց քարտի կամ նույնականացման քարտի պատճենը
•	Դիմողի CV-ն

Բյուջեի մոտավոր ձև

Բյուջե

Դիմողի անուն ազգանունը
Բանկային տվյալները, ՀՀ դրամային հաշվի համարը 
Ծրագրի անվանումը
Հիմնադրամից հայցվող ընդհանուր գումարը (ԱՄՆ դոլարով)
Ծրագրի ընդհանուր բյուջեն (ԱՄՆ դոլարով)

	Այլ աղբյուրից ֆինանսավորումը (նշել աղբյուրի անվանումը)	Հիմնադրամից հայցվող գումանը	
1.Սարքավորումներ
(աուդիո կամ վիդեո սարքավորումների վարձակալում կամ ձեռք բերում, այլ)			
2.Վարչական ծախսեր
(գրասենյակի կամ դահլիճի վարձակալություն, վերանորոգման ծախսեր (սահմանափակ), անվտանգության միջոցներ, կոմունալ ծախսեր, հեռախոսային և փոտային ծախսեր, գրասենյակային պարագաներ, և այլն)			
3.Կրթական կարիքներ
(գրքեր (կցել անհրաժեշտ բոլոր գրքերի ցանկը), ամսագրեր, բաժանորդագրումներ (կցել ցանկը), կրթական կամ կոնֆերանսների նյութերի պատճեներ)			
4.Կրթաթոշակներ
(ընտրեք ծրագրի ողջ ընթացքում կամ կարճաժամկետ մասնակցություն ունեցող անձանց վճարումները, հրավիրված մասնագետների կամ ուսուցիչների վճարումները, գրանտեր հետազքոտությունների կամ աշխատակազմի համար իրականացվելիք դասընթացների համար, այլ)			
5.Գործուղումներ
(Այս բաժնում ցույց տվեք բոլոր ծախսերը՝ կապված գործուղումների հետ, ներառյալ՝ տրանսպորտային և հրավիրյալ մասնագետների տեղավորման ծախսերը)			
6.Այլ ծախսեր
			
ԸՆԴՀԱՆՈՒՐ ԳՈՒՄԱՐԸ			

Ծրագրի ղեկավար _______________________ (ստորագրություն)

Բյուջեն պետք է ներառի միայն կոնկրետ թվեր, հստակ նկարագրություններ, մոդելների քանակներ և բոլոր այն մանրամասները, որոնք անհրաժեշտ են հայցվող գումարի վերլուծության համար: Կցեք այն բյուջետային տարրերի մանրամասն նկարագրությունները, որոնք դժվար է նկարագրել: Եթե բյուջեում որևէ բան պարզ չէ, տրամադրեք գների լրացուցիչ հիմնավորումներ, ինչպես նաև կոնկրետ գների չափանիշներ: